《对酒同黄子》
明代·陈子升

酒酣耳热君勿喧，世上悠悠安足论。龟策不开严叟肆，雀罗终守翟公门。

天空芳草催鸣鴂，寒入梅花断啸猿。痛哭穷途今泪尽，且回青眼看乾坤。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。